Šilalės rajono savivaldybės sveikatos centras

VšĮ Šilalės rajono savivaldybės sveikatos centras (iki 2024 m. birželio 30 d. – Šilalės rajono ligoninė) – didžiausia Šilalės rajono savivaldybės gydymo įstaiga ir vienintelė rajone, teikianti antrojo lygio stacionarinio gydymo paslaugas. Ligoninės stacionariniai padaliniai teikia aktyviojo gydymo paslaugas Bendrosios terapijos, Pediatrijos, Dienos chirurgijos skyriuose. Slaugos ir palaikomojo gydymo bei paliatyvios slaugos paslaugos teikiamos Slaugos ir palaikomojo gydymo skyriuje.

Ligoninėje teikiamos šios ambulatorinės paslaugos: specializuotos ambulatorinės, priėmimo ir skubios pagalbos, dienos stacionaro, dienos chirurgijos, stebėjimo bei ambulatorinės reabilitacijos. Ligoninėje dirba 189 darbuotojai. Iš jų 57 gydytojai, 77 medicinos personalo, 55 kito personalo.

 Istorija 

Anksčiau turėjusi patalpas nedideliame mediniame pastate, talpinusiame vos keletą lovų, nuo 1952 m. ligoninė įsikūrė mūriniame pastate. 1981 m. birželio 26 d. atidaryta nauja 340 lovų Šilalės rajono ligoninė. Naujoje ligoninėje ir jos padaliniuose dirbo apie 58 gydytojus ir 213 slaugos bei kito personalo. Iki šiol ligoninėje dirbo du medicinos mokslų daktarai: V. Batutis ir J. Sakalauskaitė.VšĮ šilalės rajono ligoninė. Istorija  silalesligonine.lt

Nuo 1996 m., vykdant Lietuvos Respublikos sveikatos apsaugos sistemos reformą, Šilalės rajono centrinėje ligoninėje atskirtos pirminė ir antrinė sveikatos grandys. 1997 m. birželio 19 d. reorganizavus Šilalės rajono centrinę ligoninę, veiklą pradėjo Šilalės PSPC (pirminės sveikatos priežiūros centras).Šilalės PSPC silalespspc.lt Tuo metu ligoninėje veikė vidaus, nervų, ginekologijos, traumatologijos, chirurgijos, operacinės, akušerijos, pediatrijos, priėmimo skyriai, rentgeno kabinetas, laboratorija. 1996 m. pradėjo veikti reanimacijos, 1999 m. – ambulatorinis–konsultacinis, 2004 m. – slaugos ir palaikomojo gydymo skyriai.

Mažėjant rajone gimstamumui, nuo 2005 m. rudens uždarytas akušerijos-ginekologijos skyrius. Ginekologijos paslaugos buvo teikiamos bendrosios chirurgijos, vėliau dienos chirurgijos skyriuose. 2010 m. balandžio 1 d. VšĮ Šilalės rajono ligoninė priskirta prie rajoninių ligoninių, neteikiančių reanimacijos ir stacionarių chirurgijos profilio paslaugų. Panaikintas reanimacijos ir įsteigtas dienos chirurgijos skyrius. Viso dirbo 147 darbuotojai, iš jų: 37 gydytojai, 65 slaugytojos, kito personalo – 45. Vienu metu stacionare galėjo gydytis 81 pacientas. Paslaugos buvo teikiamos visą parą.

2015 m. balandžio mėn. po remonto atidarytas modernus ir didžiausias gydymo įstaigoje Bendrosios terapijos skyrius, turintis 30 lovų. Jame kasmet buvo gydomi apie 1200 pacientų. Ligoninėje buvo 166 darbuotojai, iš jų – 58 gydytojai ir 62 slaugytojos.Šilalės rajono ligoninė juda pažangos kryptimi lsveikata.lt

 Skyriai, padaliniai 

Nuo 2019 m. įstaigoje patvirtintos 79 lovos: 34 lovos aktyviam gydymui Bendrosios terapijos, Dienos chirurgijos ir Pediatrijos skyriuose bei 45 – Palaikomojo gydymo ir slaugos skyriuje. 23 lovų Bendrosios terapijos skyriuje kasmet gydosi apie 1000 pacientų, 3 lovų Dienos chirurgijos skyriuje – apie 450 pacientų, 8 lovų Pediatrijos skyriuje – apie 500, Palaikomojo gydymo ir slaugos skyriuje – apie 200 pacientų.

Kasmet Priėmimo ir skubiosios pagalbos skyriuje apsilanko apie 6500 pacientų. Iš jų apie 2000 gydomi vietos ligoninėje, 500 išsiunčiami į kitas gydymo įstaigas, apie 4000 pacientų suteikiama ambulatorinė pagalba. Ambulatoriniame konsultaciniame skyriuje kasmet apsilanko apie 100 000 pacientų. Čia konsultuoja 18 skirtingų specialybių gydytojai.VšĮ Šilalės rajono ligoninės metraštis 1952–2022 m.  silalesligonine.lt

 Vyr. gydytojai, direktoriai 

 Antanas Baliutavičius (gydytojas chirurgas) – 1952–1956 m. (4 m.)
 Jonas Mitkus (gydytojas ginekologas) – 1957–1964 m. (8 m.)
 Vidas Rutkauskas (gydytojas chirurgas) – 1964–1967 m. (3 m.)
 Vaclovas Šimkus (gydytojas terapeutas) – 1967–1975 m. (8 m.)
 Antanas Levickis (gydytojas pulmonologas, radiologas) – 1975–1988 m. (13 m.)
 Artūras Kuncius (gydytojas terapeutas) – 1988–1996 m. (8 m.)
 Danutė Paulikienė (gydytoja oftalmologė) – 1996–1999 m. (4 m.)
 Olga Šaudvytienė (gydytoja akušerė-ginekologė) – 2000–2002 m. (2 m.)
 Vidmantas Alšauskas (ekonomistas) – 2003–2012 m. (9 m.)
 Antanas Damulis (edukologijos ir ugdymo vadybos magistras) – 2012–2020 m. (8 m.)
 Osvaldas Šarmavičius – nuo 2021 m. spalio 29 d. (pakeitė laik. direktorę Jolantą Milišiūnienę)Šiandien darbą pradeda naujasis VšĮ Šilalės rajono ligoninės direktorius Osvaldas Šarmavičius  silale.lt

 Šaltiniai 

 Nuorodos 
 Oficiali svetainė 
 Šilalės rajono ligoninės ir personalo reitingai (pincetas.lt)

Kategorija:Lietuvos ligoninės
Kategorija:Šilalė